Hilma Nerep-Mossin

Hilma Nerep-Mossin (sündinud 18. septembril 1923 Tallinnas) on rootsieesti pianist ja dirigent, helilooja ja dirigent Verner Nerepi ja õpetaja Linda Nerepi tütar. 

Hilma õppis 1930-1941 Hans Kubu eragümnaasiumis Tallinnas. 12-aastasena alustas ta klaveriõpinguid professor Theodor Lemba juures ja parralleelselt gümnaasiumiga jätkas muusikaõpinguid Tallinna Konservatooriumis. 

1944 aasta suure põgenemislaine ajal lahkus Hilma koos vanematega Eestist ja põgenes Rootsi. 1951. aastal sai ta Stockholmi Muusikaakadeemiast muusikaõpetaja diplomi sooritades eksamid eksternina ja töötas seejärel pikka aega muusikaõpetajana erinevates koolides. 1957. aastal kolis ta töö tõttu tagasi Stockholmi. 

Hilma on oma pika elu jooksul osalenud aktiivselt rootsieestlaste kultuurielus - musitseerinud solistina, saatnud klaveril teisi artiste ja erinevaid koore ning ka ise koore juhtinud. 1968.aasta lõpul asutati Stockholmi Eesti Naiskoor ja Hilma sai selle dirigendiks ning juhatas koori kuni 1975. aastani. Hilma tegi pikka aega koostööd viiulikunstnik Alfred Pisukesega ja Stockholmi Eesti Meeskooriga.

Hilma on abielus Addold Mossiniga (sünd. 1919), neil on tütar ja poeg.